Source: https://lege5.ro/Gratuit/gi2tonzwga/modificarea-si-completarea-unor-dispozitii-ale-cartii-i-despre-persoane-a-codului-civil-lege-71-2011?dp=gu3dinrygaydk
Timestamp: 2020-08-12 10:00:35+00:00
Document Index: 43906328

Matched Legal Cases: ['Articolul 31', 'articolul 33', 'articolul 42', 'articolul 43', 'articolul 44', 'Articolul 45', 'articolul 46', 'articolul 58', 'articolul 80', 'Articolul 87', 'articolul 89', 'Articolul 93', 'Articolul 95', 'articolul 100', 'Articolul 107', 'articolul 108', 'Articolul 109', 'articolul 111', 'articolul 114', 'articolul 129', 'articolul 130', 'articolul 130', 'articolul 150', 'Articolul 166', 'Articolul 170', 'Articolul 175', 'articolul 212', 'articolul 216', 'Articolul 252', 'articolul 253']

Modificarea și completarea unor dispoziții ale cărții I "Despre persoane" a Codului civil | Lege 71/2011 actualizată 2020 - Lege5.ro
Modificarea și completarea unor dispoziții ale cărții I "Despre persoane" a Codului civil | Lege 71/2011
Cartea I "Despre persoane" a Codului civil se modifică și completează după cum urmează:
1. Articolul 31 se modifică și va avea următorul cuprins:
(1) Orice persoană fizică sau persoană juridică este titulară a unui patrimoniu care include toate drepturile și datoriile ce pot fi evaluate în bani și aparțin acesteia.
(2) Acesta poate face obiectul unei diviziuni sau unei afectațiuni numai în cazurile și condițiile prevăzute de lege.
(3) Patrimoniile de afectațiune sunt masele patrimoniale fiduciare, constituite potrivit dispozițiilor titlului IV al cărții a III-a, cele afectate exercitării unei profesii autorizate, precum și alte patrimonii determinate potrivit legii."
2. La articolul 33, alineatul (3) se modifică și va avea următorul cuprins:
(3) Lichidarea patrimoniului profesional individual se face în conformitate cu dispozițiile art. 1.941-1.948, dacă prin lege nu se dispune altfel."
3. La articolul 42, denumirea marginală și alineatul (1) se modifică și vor avea următorul cuprins:
(1) Minorul poate să încheie acte juridice privind munca, îndeletnicirile artistice sau sportive ori referitoare la profesia sa, cu încuviințarea părinților sau a tutorelui, precum și cu respectarea dispozițiilor legii speciale, dacă este cazul."
4. La articolul 43, alineatul (2) se modifică și va avea următorul cuprins:
(2) Pentru cei care nu au capacitate de exercițiu, actele juridice se încheie, în numele acestora, de reprezentanții lor legali, în condițiile prevăzute de lege. Dispozițiile art. 42 alin. (1) sunt aplicabile în mod corespunzător."
5. La articolul 44 se introduce un nou alineat, alineatul (2), cu următorul cuprins:
(2) Cel lipsit de capacitate de exercițiu sau cu capacitate de exercițiu restrânsă poate invoca și singur, în apărare, anulabilitatea actului pentru incapacitatea sa rezultată din minoritate ori din punerea sub interdicție judecătorească."
6. Articolul 45 se modifică și va avea următorul cuprins:
Simpla declarație că este capabil să contracteze, făcută de cel lipsit de capacitate de exercițiu sau cu capacitate de exercițiu restrânsă, nu înlătură anulabilitatea actului. Dacă însă a folosit manopere dolosive, instanța, la cererea părții induse în eroare, poate menține contractul atunci când apreciază că aceasta ar constitui o sancțiune civilă adecvată."
7. La articolul 46, alineatul (1) se abrogă.
8. La titlul II, denumirea capitolului II se modifică și va avea următorul cuprins:
CAPITOLUL II Respectul datorat ființei umane și drepturilor ei inerente"
9. La articolul 58, denumirea marginală și alineatul (1) se modifică și vor avea următorul cuprins:
(1) Orice persoană are dreptul la viață, la sănătate, la integritate fizică și psihică, la demnitate, la propria imagine, la respectarea vieții private, precum și alte asemenea drepturi recunoscute de lege."
10. La articolul 80, alineatul (2) se modifică și va avea următorul cuprins:
(2) În lipsa unei opțiuni exprese a persoanei decedate, va fi respectată, în ordine, voința soțului, părinților, descendenților, rudelor în linie colaterală până la al patrulea grad inclusiv, legatarilor universali sau cu titlu universal ori dispoziția primarului comunei, orașului, municipiului sau al sectorului municipiului București în a cărui rază teritorială a avut loc decesul. În toate cazurile se va ține seama de apartenența confesională a persoanei decedate."
11. Articolul 87 se modifică și va avea următorul cuprins:
Domiciliul persoanei fizice, în vederea exercitării drepturilor și libertăților sale civile, este acolo unde aceasta declară că își are locuința principală."
12. La articolul 89, alineatul (2) se modifică și va avea următorul cuprins:
(2) Stabilirea sau schimbarea domiciliului nu operează decât atunci când cel care ocupă sau se mută într-un anumit loc a făcut-o cu intenția de a avea acolo locuința principală."
13. Articolul 93 se modifică și va avea următorul cuprins:
Domiciliul copilului lipsit, temporar sau definitiv, de ocrotirea părinților săi și supus unor măsuri de protecție specială, în cazurile prevăzute de lege, se află la instituția, la familia sau la persoanele cărora le-a fost dat în plasament."
14. Articolul 95 se modifică și va avea următorul cuprins:
Dacă a fost numit un curator special pentru administrarea bunurilor succesorale, cei chemați la moștenire au domiciliul la curator, în măsura în care acesta este îndreptățit să îi reprezinte."
15. La articolul 100, alineatul (4) se modifică și va avea următorul cuprins:
(4) Hotărârea judecătorească prin care se dispune anularea, completarea sau modificarea unui act de stare civilă, precum și înregistrarea făcută în temeiul unei asemenea hotărâri sunt opozabile oricărei alte persoane cât timp printr-o nouă hotărâre nu s-a stabilit contrariul. Actul administrativ prin care s-a dispus rectificarea unui act de stare civilă, precum și înregistrarea făcută în baza lui sunt opozabile oricărei persoane până la proba contrară."
16. Articolul 107 se modifică și va avea următorul cuprins:
(2) În toate cazurile, instanța de tutelă soluționează de îndată aceste cereri."
17. La articolul 108, alineatul (1) se modifică și va avea următorul cuprins:
(1) Ocrotirea persoanei fizice prin tutelă se realizează de către tutore, desemnat sau numit, în condițiile prezentului cod, precum și de către consiliul de familie, ca organ consultativ."
18. Articolul 109 se modifică și va avea următorul cuprins:
Ocrotirea persoanei fizice prin curatelă are loc numai în cazurile și condițiile prevăzute de lege."
19. La articolul 111, litera c) se modifică și va avea următorul cuprins:
c) instanțele judecătorești, cu prilejul condamnării la pedeapsa penală a interzicerii drepturilor părintești;".
20. La articolul 114, după alineatul (3) se introduc două noi alineate, alineatele (4) și (5), cu următorul cuprins:
(5) Notarul public sau instanța de tutelă, după caz, are obligația să verifice la registrele prevăzute la alin. (4) dacă persoana desemnată pentru a fi tutore nu a fost revocată."
21. La articolul 129, alineatele (1) și (3) se modifică și vor avea următorul cuprins:
(3) Ședințele consiliului de familie se țin la domiciliul minorului. În cazul în care convocarea a fost făcută la solicitarea instanței de tutelă, ședința se ține la sediul acesteia."
22. La articolul 130, alineatul (3) se modifică și va avea următorul cuprins:
(3) Deciziile consiliului de familie vor fi motivate și consemnate într-un registru special constituit, care se ține de unul dintre membrii consiliului, desemnat în acest scop de instanța de tutelă."
23. La articolul 130, după alineatul (3) se introduce un nou alineat, alineatul (4), cu următorul cuprins:
(4) Actele încheiate de tutore în lipsa avizului consultativ sunt anulabile. Încheierea actului cu nerespectarea avizului atrage numai răspunderea tutorelui. Dispozițiile art. 155 sunt aplicabile în mod corespunzător."
24. La articolul 150, după alineatul (2) se introduce un nou alineat, alineatul (3), cu următorul cuprins:
(3) Pentru motive temeinice, în cadrul procedurilor succesorale, notarul public, la cererea oricărei persoane interesate sau din oficiu, poate numi provizoriu un curator special, care va fi validat ori, după caz, înlocuit de către instanța de tutelă."
25. Articolul 166 se modifică și va avea următorul cuprins:
Orice persoană care are capacitatea deplină de exercițiu poate desemna prin act unilateral sau contract de mandat, încheiate în formă autentică, persoana care urmează a fi numită tutore pentru a se îngriji de persoana și bunurile sale în cazul în care ar fi pusă sub interdicție judecătorească. Dispozițiile art. 114 alin. (3)-(5) se aplică în mod corespunzător."
26. Articolul 170 se modifică și va avea următorul cuprins:
Prin hotărârea de punere sub interdicție, instanța de tutelă numește, de îndată, un tutore pentru ocrotirea celui pus sub interdicție judecătorească. Dispozițiile art. 114-120 se aplică în mod corespunzător."
27. Articolul 175 se modifică și va avea următorul cuprins:
Din bunurile celui pus sub interdicție judecătorească, descendenții acestuia pot fi gratificați de către tutore, cu avizul consiliului de familie și cu autorizarea instanței de tutelă, fără însă să se poată da scutire de raport."
28. La articolul 212, alineatul (2) se modifică și va avea următorul cuprins:
(2) Față de terți hotărârile și deciziile luate în condițiile legii, ale actului de constituire sau ale statutului produc efecte numai de la data publicării lor, în cazurile și condițiile prevăzute de lege, în afară de cazul în care se face dovada că aceștia le-au cunoscut pe altă cale."
29. La articolul 216, alineatul (1) se modifică și va avea următorul cuprins:
(1) Hotărârile și deciziile contrare legii, actului de constituire ori statutului pot fi atacate în justiție de oricare dintre membrii organelor de conducere sau de administrare care nu au participat la deliberare ori care au votat împotrivă și au cerut să se insereze aceasta în procesul-verbal de ședință, în termen de 15 zile de la data când li s-a comunicat copia de pe hotărârea sau decizia respectivă ori de la data când a avut loc ședința, după caz."
30. Articolul 252 se modifică și va avea următorul cuprins:
Orice persoană fizică are dreptul la ocrotirea valorilor intrinseci ființei umane, cum sunt viața, sănătatea, integritatea fizică și psihică, demnitatea, intimitatea vieții private, libertatea de conștiință, creația științifică, artistică, literară sau tehnică."
31. La articolul 253, partea introductivă a alineatului (1) și alineatul (2) se modifică și vor avea următorul cuprins:
(1) Persoana fizică ale cărei drepturi nepatrimoniale au fost încălcate ori amenințate poate cere oricând instanței:
(2) Prin excepție de la prevederile alin. (1), în cazul încălcării drepturilor nepatrimoniale prin exercitarea dreptului la libera exprimare, instanța poate dispune numai măsurile prevăzute la alin. (1) lit. b) și c)."